Silvia Jato

Silvia Jato Núñez, nada en Lugo o 6 de xuño de 1971, é unha presentadora de televisión e modelo. É licenciada en Ciencias Económicas e Empresariais pola Universidade San Pablo CEU de Madrid.

Traxectoria 
Iniciou a súa carreira como modelo. Elixida Miss Galicia, participou no Certame de Miss España en 1989, onde foi elixida Miss Nacional (Primeira Dama de Honra) e Miss Fotoxenia. En 1991 foi Primeira Dama de Honra de Miss Europa, certame no que tamén obtivo os títulos de Miss Fotoxenia e Miss Simpatía.

En 1991 comezou a súa carreira profesional no mundo da televisión na TVG como presentadora do programa Sabor a ti. Un ano despois presentou nesta mesma cadea o especial fin de ano titulado Sabor 92, a Gala pro-Bosnia e a Gala Santiago de Compostela, Capital Cultural Europea do ano 2000.

Tamén presentou na TVG a Pasarela de Estrelas durante os anos 1995 e 1996. Neste mesmo ano empezou a traballar tamén para Antena 3 Televisión, onde fixo a presentación da canle Antena 3 Internacional, así como a Gala de Noitevella. Pouco despois presentou na TVG a gala de moda Pazo de Mariñán e un ano despois a segunda edición desta mesma gala.

En 1997 empezou a traballar como redactora do programa En Antena de Antena 3, espazo que conducía Inés Ballester. Posteriormente pasou a presentar Noche de Impacto (1998) xunto a Carlos García Hirschfeld, dúas tempadas de Mírame (1999-2000) e máis recentemente Pelopicopata (2004) e Los Más (2004), xunto a Arturo Valls. Todos eles en Antena 3.

De 2000 a 2005 conduciu o programa que máis éxito lle deu, Pasapalabra, tamén en Antena 3. E no 2005 presentou por segunda vez a Gala de Noitevella.

Xa no 2006 a presentadora tras finaliza-lo seu contrato con Antena 3 asinou con Telecinco, onde permanece un ano, presentando durante uns meses o programa vespertino Allá tú, substituíndo a Jesús Vázquez.

En maio de 2007 participou como monologuista no concurso El club de Flo, en LaSexta. Pouco despois era fichada por Televisión Española. O seu único traballo para a cadea pública con todo foi sustuir a Inés Ballester na presentación do magazine Por la mañana durante o verán de 2007.

Contratada pola cadea Cuatro en 2008, desde xuño dese ano presenta o concurso Fifty Fifty. Logo de ter á súa terceira filla en agosto de 2009, regresou ao traballo, acompañando a Xosé Ramón Gayoso na presentación do programa Luar en TVG.Silvia Jato presentará 'Luar' durante o mes de outubro

En 2010 presenta un concurso musical nas autonomicas 7RM (de Murcia), Telemadrid, Canal Sur, Aragón TV, Canal 9 e Castilla La Mancha TV, titulado Generación de estrellas.

Un ano despois, en xaneiro de 2011, comeza a conducir o concurso Trivial Pursuit, en Veo7 Televisión.

Desde o 16 de xaneiro ata o 2 de marzo de 2012, presentou o concurso Metro a Metro, en Telemadrid acompañada por David Moreno.

Entre setembro de 2013 e finais de 2014 colabora no programa de radio Es la mañana de Federico en esRadio presentando todos os luns a sección de psicoloxía do programa.

A finais de 2014 trasládase a Vigo para presentar Na nosa nube e o programa Boas Tardes, en substitución de Luís Fraga ata xuño de 2015, producido polo "Produtora Faro" e emitido en directo pola TVG.

O 27 de xuño de 2016 coñécese que Silvia Jato substituirá a Mariló Montero á fronte de La mañana de La 1 en TVE durante os meses de xullo e agosto.

 Vida persoal 
Silvia Jato estivo casada co aviador Eduardo San Román, con quen ten tres fillos: Lucas, nacido en 2003; Claudia, en 2005; e Lucía, en 2009. En abril de 2021 casou con Alberto Fabra.La presentadora gallega Silvia Jato se casa por sorpresa con Alberto Fabra O seu irmán, Manuel Jato, foi xogador do Club Baloncesto Breogán na Liga ACB.

Premios e nomeamentos
 TP de Ouro 
 Ano  Categoría  Programa  Resultado2003  Mellor Presentadora  Pasapalabra  Nomeada2002  Mellor Presentadora  Pasapalabra  Nomeada2001  Mellor Presentadora  Pasapalabra  Nomeada

 Premios ATV 
 Ano  Categoría  Programa  Resultado2004  Comunicadora de Programas de Entretemento Pasapalabra  Nomeada2003  Comunicadora de Programas de Entretemento Pasapalabra  Nomeada

 Premios Zapping 
 Ano  Categoría  Programa  Resultado2004  Mellor presentador/a  Pasapalabra  Nomeada

 Notas 

 Véxase tamén 

Categoría:Presentadores de televisión de Galicia
Categoría:Presentadores da TVG
Categoría:Modelos femininas de Galicia
Categoría:Nados en Lugo
Categoría:Nados en 1971
Categoría:Alumnos da Universidade San Pablo CEU